S.Ö.R. Shakespeare Összes műve Rövidítve-zártkörű (nyílt előadás: aug. 23. 20:00)
2024-07-31 20:30 - 22:40 UTC | Városháza udvara, Fő tér, Szentendre, 2000, Magyarország
S.Ö.R.
Shakespeare Összes műve Rövidítve
zártkörű előadás – nem zártkörű előadás: aug. 23. 20:00
3 évtized – több mint 600 előadás – 12 Jászai-díj jelölés – 43 orvosi beavatkozás (1 sikeres) – 17 jegyszedő nyugdíjazás – 2 színház bezárás.
Shakespeare összes művei 2 óra alatt! Rekordkísérlet több mint 3 évtizede töretlen sikertelenséggel! Az előadás nem csak nyomokban tartalmaz kötelező tananyagot. Színház az egész, és színész benne minden.
Aki szereti Shakespeare műveit, s ellenállhatatlan vágyat érez arra, hogy valamennyit megismerje, ám úgy ítéli meg, hogy élete hátralévő része valószínűleg nem lesz elegendő ehhez, cseppet se búslakodjon. Bízza rekeszizmai működtetését a „NEM KOMPLETT SHAKESPEARE MŰVEK”-re, akik a nehéz körülmények ellenére (a nézők állandóan közbenevetnek), derekasan végrehajtják a már-már reménytelennek tűnő feladatot: bemutatják a „Komplett Shakespeare”-t.
CSAK FŐBB SZEREPEKBEN Gáspár András I Kálid Artúr I Kálloy Molnár Péter
A 6Szín előadása.
Az előadás hossza: 130 perc, szünet nélkül
Esőhelyszín: a Városháza díszterme
Jegyár: 5900 Ft

ÉDESKETTES HÁRMASBAN
2024-08-01 20:00 - 22:15 | Városháza udvara, Fő tér, Szentendre, 2000, Magyarország
Neil Simon – Marvin Hamlisch – Carole Bayer Sager:
ÉDESKETTES HÁRMASBAN
musical
Adott két nem könnyű ember: Vernon, a befutott, sikeres slágerszerző, és Sonia, a kezdő dalszövegíró, akik mindketten hivatásuk megszállottjai. Sonia korábbi párja láthatatlanul, de egyre agresszívebben közéjük furakodik. Így lesz a kétszemélyes játékból Édeskettes hármasban. Neil Simon az amerikai vígjáték frenetikus humorú mestere. Marvin Hamlisch az amerikai színpadi és filmzene briliáns alkotóművésze. A most bemutatásra kerülő musical e két világsztár együttműködéséből született különlegesen szép, romantikus zenés komédia.
A titkuk: humor, lélekismeret, megindítóan gyöngéd érzelmesség. Ha ez nem lenne elég, akkor a két szereplő, Földes Eszter és Peller Károly, valamint a rendező, Szabó P. Szilveszter neve garancia a sikerre.
SZEREPOSZTÁS Sonia: Földes Eszter I Vernon: Peller Károly
Tánckar: Csongor Nóra I Szkáli Edina I Gyurcsok Buda I Oláh Béla Szövegkönyv: Neil Simon I Zene: Marvin Hamlisch I Dalszöveg: Carole Bayer Sager I Fordította: Galambos Attila I Zenei vezető: Vecsei László I Koreográfus: Szkáli Edina I
Jelmez: Böhm Kati I Díszlet: Michac Gábor I Fénytervező: Wéber Tamás I
Rendező: Szabó P. Szilveszter
A 6Szín előadása.
Az előadás hossza: 135 perc, egy szünettel
Esőnap: augusztus 2. 20:00
Jegyár: 7500 Ft

SZINESZTÉZIA 2.0
2024-08-03 20:30 - 22:00 | Városháza udvara, Fő tér, Szentendre, 2000, Magyarország
SZINESZTÉZIA 2.0
kép-performansz egy gyűjtemény vonzásában
19:00h A SZÍNHÁZJEGGYEL TÁRLATVEZETÉSEN IS RÉSZT VEHET A FERENCZY MÚZEUMBAN / 20:30h ELŐADÁS A VÁROSHÁZA UDVARON
A Gergye Krisztián Társulat 2021-ben nagy sikerrel mutatta be a SZINESZTÉZIA produkciót Szentendrén és Kőszegen. Az előadás a képzőművészet és a tánc párhuzamaira fókuszálva performansz-etűdök füzéréből áll, melyek két előadó, Nagy Csilla és Gergye Krisztián, egy-egy gondosan kiválasztott műalkotásra adott reflexióit helyezi egymás mellé.
A SZINESZTÉZIA 2.0 koncepciója ugyanez maradt, ám idén egyrészt új alkotásokat, s az azokra adott tánc-reflexiókat láthatjuk, másrészt a régi előadásból is visszaköszönnek festmények és a hozzájuk kapcsolódó performanszok. A képeket kizárólag a Ferenczy Múzeumi Centrum jelenlegi kiállításából válogatták a koreográfus-előadók.
KOREOGRÁFUSOK, ELŐADÓK Nagy Csilla, Gergye Krisztián
Zongorán közreműködik: Zombola Péter I Soundscape: Gryllus Ábris I Produkciós vezető: Gáspár Anna I Vetítés: Diena László I Jelmez: Béres Móni
A Gergye Krisztián Társulat és a Szentendrei Teátrum koprodukciója.
Az előadás hossza 90 perc, szünet nélkül
Esőhelyszín: Hamvas Béla Pest Megyei Könyvtár (Pátriarka u. 7.)
Jegyár: 3900 Ft
Klip a Szinesztézia első részéről.

Synesthesia 2.0

PÁR-BESZÉD
2024-08-04 20:30 - 21:50 | Városháza udvara, Fő tér, Szentendre, 2000, Magyarország
PÁR-BESZÉD
Spiró György, Závada Pál – Dés László
és Dés András irodalmi zenei estje
FIGYELEM, az esőhelyszín változott: eső esetén a VÁROSHÁZA DÍSZTERMÉBEN LESZ AZ ELŐADÁS!
Az irodalmi-zenei estek mindig nagy érdeklődésre tartanak számot. Különösen érvényes ez akkor, amikor két rendkívül népszerű kortárs magyar író, Spiró György és Závada Pál és két kiváló zeneművész, Dés László (szaxofon) és Dés András (ütőhangszerek) lépnek fel együtt.
Noha ők már több alkalommal szerepeltek együtt, ez zömmel többedmagukkal együtt történt, így ez ritka ünnepi alkalom lesz, amikor négy, egymásra érzékenyen rezonáló nagy művész műsorát hallhatjuk majd.
Spiró György és Závada Pál felolvasnak általuk fontosnak és aktuálisnak tartott írásaikból, Dés László és Dés András pedig zenével folytatja a felolvasásokat.
A próza közben, kellő dramaturgiai pontokon megszólal a zene, hangsúlyozva, aláhúzva vagy akár ellenpontozva az egyes szövegrészeket. Így az estnek kialakul egy íve, dramaturgiája, zene-dramaturgiája.
Ezek az előadások mindig egyediek, és a mindig változó szöveg és zenei tartalom minden előadást megismételhetetlenné tesz.
ELŐADÓK Spiró György I Závada Pál I Dés László I Dés András
A Sonatina Művészeti Ügynökség produkciója.
Az előadás hossza: 80 perc, szünet nélkül
FIGYELEM, az esőhelyszín változott: eső esetén a VÁROSHÁZA DÍSZTERMÉBEN LESZ AZ ELŐADÁS!
Jegyár: 5900 Ft

Karinthy Ferenc: DUNAKANYAR
2024-08-05 20:30 - 21:50, 2024-08-08 20:30 - 21:50 | Városháza udvara, Fő tér, Szentendre, 2000, Magyarország
Karinthy Ferenc:
DUNAKANYAR
keserédes komédia, egy részben
Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást, a Nosztalgia Kávéházban.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita I
Rendező: Szinetár Miklós
A Szentendrei Teátrum produkciója.
Az előadás hossza: 80 perc, szünet nélkül
Esőnap: augusztus 9. 20:30
Jegyár: 6500 Ft
Trailer az előadásról.

Ozsgyáni Mihály: CSAK EGY KIS TERÁPIA
2024-08-06 20:00 - 22:00 | Városháza udvara, Fő tér, Szentendre, 2000, Magyarország
Ozsgyáni Mihály:
CSAK EGY KIS TERÁPIA
vígjáték 2 részben
Mi történik, ha hazafelé menet egy pszichiáter karambolozik…
Mi történik, ha végtelenül szerencsétlen módon pont egy veszélyes bűnöző autóját töri össze…
Mi történik, ha a bűnözőnek ez éppen kapóra jön, mert egyébként pszichiáterre van szüksége…
Mi történik, ha az orvos nem akarja elvállalni… de aztán mégsincs más választása…
Mi történik, ha az egész helyzetről a pszichiáter leendő felesége semmit sem…
Mi történik, ha egy friss férjet “hazaszállítanak” akarata ellenére a nászútjáról, mert befolyásos páciensének éppen szüksége van rà…
Mi történik, ha a bűnöző aztán már azt látja a gyógyulása biztos módjának, ha oda is költözik az orvosához…
Akkor jó esetben – nagy kínkeservek árán ugyan -, de a pszichiáter és a bűnöző életre szóló barátságot köt…
SZEREPOSZTÁS Maffiavezér, Matteo Rocco: Szabó P. Szilveszter I dr. Richard Hunter, pszichiáter: Mihályfi Balázs I Violet Foster, dr. Hunter felesége: Szendy Szilvi I Samantha Gibson, dr. Hunter páciense: Náray Erika I Tojás, Matteo Rocco jobbkeze: Faragó András I
Díszlet: Rákay Tamás I Jelmez: Böhm Kati I Rendezőasszisztens: Majláth Dóra I
Producer: Fekete Mária, Ernhaft Attila I
Rendező: Peller Károly
Az Art-Színtér produkciója.
Az előadást 16 éven felülieknek ajánljuk.
Az előadás hossza: 120 perc, egy szünettel
Esőnap: augusztus 7. 20:00
Jegyár: 7500 Ft

HANNA - szabadesés több szólamban
2024-08-06 20:30 - 21:40, 2024-08-07 20:30 - 21:40 | Vajda Lajos Múzeum udvara, Hunyadi u. 1., Szentendre, 2000, Magyarország
HANNA – szabadesés több szólamban
1944. november 7-én végezték ki a 23 éves Szenes Hannát Budapesten. Történetét világszerte ismerik, itthon alig. Kém, költő vagy nemzeti hős? Versei, naplója és a róla szóló visszaemlékezések mögött egy olyan lányt fedezhetünk fel, aki oly korban élt, amikor a háború ok volt az emberi méltóság eltiprására; akinek volt bátorsága elhagyni a hazáját és Palesztinában kétkezi munkával új országot építeni. Brit ejtőernyősként tért vissza Magyarországra, hogy akadályozza sorstársai deportálását. Története a veszteségek és bátorság el nem mesélt múltja, velünk élő jelene. Hiszen csak az hal meg, akit elfelejtenek.
SZEREPLŐK Bíró Eszter I Widder Kristóf
Szenes Hanna naplójából, verseiből, valamint édesanyja és bajtársai visszaemlékezéseiből összeállította: Tóth Réka Ágnes, Widder Kristóf I
Zene: Födő Sándor I Versek: Szenes Hanna I Dramaturg: Tóth Réka Ágnes I Konzulens: Dénes Gábor, Ungváry Krisztián I Látvány: Pető Kata I Grafika: Seres Flóra I
Rendező: Widder Kristóf
A Füge Produkció, a Szentendrei Teátrum, és a Miss Biro Publishing közös produkciója.
Az előadás hossza: 70 perc, szünet nélkül
Esőnap: augusztus 8. 20:30
Jegyár: 4500 Ft

A NEMZETKÖZI CIGÁNY DAL NAPJA 2024.
2024-08-08 18:00 - 22:00 | Dunaparti Művelődési Ház – Barlang, Duna korzó 18., Szentendre
A NEMZETKÖZI CIGÁNY DAL NAPJA 2024.
minden koncert ingyenes / minden koncert esőhelyszíne: bent, a Barlangban
Idén ismét megrendezésre kerül a Nemzetközi Cigány Dal Napja, mely a sokszínűséget ünnepli cigány és nemcigány művészek részvételével. 10 magyarországi városban, köztük rendkívüli húzónevekkel Szentendrén is, 5 külföldi helyszínen, közel negyvenöt fellépő zenekarral. Európa egyik legszínesebb, leggazdagabb nemzetisége a cigányság. A spanyol flamenco eleganciájától a szerbiai rezesbandák magával ragadó erejéig képes átölelni egész Európát és a világot, hirdetve a romák életörömét. Kultúrájuk a magyar nemzettel is együtt virágzik, olyan gyümölcsöket foganva, mint az éttermi cigányzene, az oláh-cigány muzsika és tánc, a vonós magyar népzene.
A Nemzetközi Cigány Dal Napjának ötletgazdája, koordinátora és főszervezője Rostás Mihály “Mazsi”, aki maga is elismert zenész, szerte a világban.
18h CANARRO SWING MANOUCHE
Dunakorzó, a Riverside hajó előtt
A Canarro zenekar a francia manouche swing (avagy gypsy jazz) stílus egyik legkiválóbb hazai képviselője. Utánozhatatlan hangvételben, saját és jól ismert dallamok: Django Reinhardt zenei öröksége Budapest múltszázadi szalonzenéivel fűszerezve, egy csipetnyi Párizzsal, és a jazz zenei szabadságával.
19h VÁRKONYI CSIBÉSZEK
Barlang kertje
A Várkonyi Csibészek progresszív etno-cooljazz gipsy worldsoulbass stílusú zenéje, garantáltan mindenkit megtáncoltat. A zenekar 6 éve alakult, már többszáz koncertet adott, szerte a világban. Tagjai Ózd környékéről származó fiatalok, akiket a Common Vibe Egyesület karolt fel.
20h ETNOROM VILÁGOK HÍDJA ROMA VILÁGZENE – VENDÉGMŰVÉSZ SZALÓKI ÁGI
Dunakorzó, a Riverside hajó előtt
Az együttest a roma zene világhírű szólóénekes-párja, Balog József és Künstler Ágnes alapította 2005-ben a magyarországi roma zene virtuózaiból. Hangjukat a Közép-Európából elsőként felcsendülő „autentikus roma hangként” ünnepelte a közönség. Repertoárjuk az autentikus oláh roma daloktól az elsöprően dinamikus, szvinggel, jazzel fűszerezett „roma világzenéig” ível.
21h KAL ROCK’N’ROMA
Barlang kertje
A KAL zenekar egyedi módon ötvözi a nyugat-balkáni zenéket a swing, a jazz, a blues és a pop motívumaival. Az 1996-ban alakult együttes több, mint 1000 koncertet adott, köztük a legnevesebb fesztiválokon is. Például a dániai Roskilde fesztiválon, a német Berlinale fesztiválon, a budapesti Szigeten, a szerbiai Exit fesztiválon.
Minden koncertre ingyenes a belépés.
Minden koncert esőhelyszíne: Barlang (Dunakorzó 18.)

Canarro swing manouche

Canarro swing manouche

Várkonyi Csibészek

Várkonyi Csibészek

EtnoRom

EtnoRom

Szalóki Ági

KAL Rock’N’Roma

KAL Rock’N’Roma

BAROKK UDVARLÁS - Musica Britannica
2024-08-10 15:00 - 21:30 | délután Szentendre belvárosában több helyszínen, este a Városháza udvarán, Szentendre, Pest, 2000, Magyarország
BAROKK UDVARLÁS – MUSICA BRITANNICA
Fedezzük fel együtt Szentendre belvárosának barokk udvarait, és a barokk zenetörténet remekeit!
Induljunk egy különleges időutazásra a török pusztítás után barokk építészeti remekekkel újra épült ezeréves festői kisváros rejtett történelmi emlékei között! A barokk kor udvari és polgári muzsikája szól Szentendre hűs udvaraiban: korhű hangszereken, korabeli játéktechnikával elevenedik meg Európa 17-18. századi miliője. Idén a barokk zene egyik különleges helyszíne, Anglia kerül a középpontba.
Az esti hangversenyek mellett ingyenes minikoncertekkel is találkozhat a közönség: a Fő téren, a Szerb Múzeum Kávézó udvarán és a Dunaparti Művelődési Ház udvarán az angol barokk kamarazene remekműveit hallgathatjuk frissítő italok és cukrászsütemények élvezete közben.
A minifesztivál művészeti vezetője a hegedűművész és zenetörténész Illés Szabolcs, Sigiswald Kuijken flamand barokkhegedű művész, a régizenejátszás legendás alakjának egyetlen magyar növendéke és hazai követője. Mellette többek között a magyar és a nemzetközi régizenei élet kiváló képviselői is fellépnek: Robert de Bree oboista, furulyás, zeneszerző és improvizátor, a Hágai Királyi Konzervatórium tanára, a Scroll Ensemble társ-alapítója, Budai Dávid viola da gamba művész, a historikus improvizáció specialistája, Edőcs Fanni, a Recurring Company (REC) kortárs és régizenei összművészeti társulat alapítója és csembalistája és a Le Jardin des Arts kamaraegyüttes tagja, Lachegyi Anna viola da gamba és barokk csellóművész, az Ariadné Consort, a La Favorita és az Ensemble S105 együttesek alapító tagja, Tóth Zsuzsi énekművész, a Vox Luminis állandó tagja, Laura Dümpelmann, a reneszánsz és korabarokk fúvóshangszerek specialistája, valamint Márta Nóra barokkfuvola művész.

15:00-15:20 és 16:00-16:20 Fő tér és Szerb Múzeum kávézó udvara (Fő tér és Görög u. 2.)
(ingyenes program)
KÖZTÉRI MINIKONCERTEK
ELŐADÓK VII. Régizenei Nyári Akadémia hallgatói

16:30-17:30 Dunaparti Művelődési Ház udvara (Dunakorzó 18.)
(ingyenes program)
SEBELLE ANGLICUM
a Sans Paroles együttes műsora
Gyönyörű Anglia! A műsor a 15. századi angol eredetű repertoár köré épül, melyben kiváló angol zeneszerzők és anonim alkotók darabjai is felcsendülnek. A vokális darabok mellett különböző feldolgozások, német eredetű billentyűs intabulációik és francia énekeskönyvből való változatok is megszólalnak. Az együttes, nevéhez híven, a repertoárt kizárólag hangszereken adja elő. Két, a 15. században népszerű billentyűs hangszerük, a portatív orgona és a középkori csembaló képezik az együttes magját, melyet ez alkalommal egy késő középkori rebab és reneszánsz furulyák tesznek még gazdagabbá.
ELŐADÓK Laura Dümpelmann furulyák I Budai Dávid rebab I Edőcs Fanni organetto I Szabó Nóra clavisimbalum

19:00 Városháza udvar (Városház tér 3.)
THE KING’S NOYSE
a szalonoktól a kocsmákig – Angol szórakoztató zene a 17. századból
Byrd, Gibbons, Locke, Matteis és Playford művei
ELŐADÓK Tóth Zsuzsi ének I Lachegyi Anna, Budai Dávid viola da gamba I Laura Dümpelmann furulyák I Robert de Bree furulya I Illés Szabolcs hegedű I Edőcs Fanni csembaló I Super Librum énekegyüttes
szünet
A TEMZE KÉT PARTJÁN
a 18. századi London színpadi és hangverseny-repertoárjából
Purcell, Händel, Hayes és Linley művei
ELŐADÓK Pásztor Nóra fuvola I Illés Szabolcs hegedű I Lachegyi Anna cselló I Edőcs Fanni csembaló I a fesztivál kórusa és zenekara
A két esti koncert hossza: 2,5 óra, egy szünettel
Esőhelyszín: a Városháza díszterme
Jegyár: 3900 Ft

Baroque Court Music Musica Britannica

Baroque Court Music Musica Britannica

Baroque Court Music Musica Britannica

TALÁLKÁT ADOTT A SORS
2024-08-11 20:30 - 22:00 | Városháza udvara, Fő tér, Szentendre, 2000, Magyarország
TALÁLKÁT ADOTT A SORS
Gubik Petra és Balázs János estje
Saját döntéseink mellett találkozásaink, embertársainkkal való kapcsolataink határozzák meg életünket, szüntelenül formálják személyiségünket, és terelnek minket a végzetünk felé. Cziffra György megpróbáltatások sorával volt kénytelen szembenézni, hogy kiteljesíthesse bámulatos tehetségét. S bár életének eseményei önmagukban is lehengerlők, ha kicsit figyelmesebben tekintünk e sorsra, világossá válik: valójában kapcsolatai, fontos találkozásai, hozzá közel és távolabb álló embertársai voltak útjának terelői, segítői.
Balázs János, aki Cziffra örökségének egyik leggondosabb művelője, Gubik Petra Junior Príma-díjas színésznő segítségével idézi fel e legendás sors fontos mozzanatait. Próza és muzsika, klasszikus- és könnyűzene együttes erővel varázsolja a színpadra a történelem legviharosabb korszakát, régi pesti lokálok hangulatát, bensőséges jeleneteket és tanulságos fordulatokat, amelyekbe nem csak belefeledkezni érdemes: tanulnunk is illik belőlük.
ELŐADÓK Gubik Petra I Balázs János Kossuth-díjas zongoraművész
Dramaturg: O. Horváth Sári
A Cziffra Fesztivál és a Szentendrei Teátrum közös koncertje.

Az előadás hossza: 90 perc, szünet nélkül
Esőhelyszín: a Városháza díszterme
Jegyár: 5900 Ft
Máté Péter Elmegyek című dala, újragondolva.

PSZICHOTEATRUM: TÁRS/AS/JÁTÉK
2024-08-12 20:30 - 22:00 | Dunaparti Művelődési Ház – Barlang, Duna korzó 18., Szentendre
PSZICHOTEATRUM: TÁRS/AS/JÁTÉK
improvizációs, interaktív pszichológiai játék, párkapcsolati témákról
A társkeresés és találás nehéz műfaj.
Millió kérdés. Mindenki sorsa egy-egy válasz. Nincs jó, nincs rossz. Egyéni helyzetek, döntések vannak. Izgalmas. Mindig. Néha túlzottan is.
Néha fèlsz, hogy talán nem eléggé. És akkor lépsz.
Mi ezen az estén ezzel „játszunk” a nézőkkel közösen, interaktívan.
Minden alkalommal egy úgynevezett ” áleset” kapcsán. Ezen az előadáson Szèles Flórával, Takátsy Péterrel és Xantus Barbarával.
A terapeuta: Rózsa Ildikó.
SZEREPLŐK Széles Flóra I Takátsy Péter I Xantus Barbara I
A terapeuta: Rózsa Ildikó
Az előadás hossza: 90 perc, szünet nélkül
Jegyár: 3900 Ft

Halász Rita: MÉLY LEVEGŐ
2024-08-12 20:30 - 22:00 | Vajda Lajos Múzeum udvara, Hunyadi u. 1., Szentendre, 2000, Magyarország
Halász Rita:
MÉLY LEVEGŐ
Pálos Hanna előadásában
Talán mindenki életében eljön az a pont, amikor legszívesebben visszaköltözne a gyerekszobájába és végignézné élete legfontosabb döntéseit. Az előadás főszereplője, a kisgyerekes, képzőművész Vera arra keresi a választ, hogy miért úgy történtek vele a dolgok, ahogy. Az előadás egy válás története, de annál még sokkal több. Szó van benne elnémulásról és szembenézésről, emlékekről, lazaságról, hóhullásról és kánikuláról, de legfőképpen az önmagunkhoz való hazatalálásról.
Halász Rita Mély levegő c. regényével 2021-ben elnyerte a Margó-díjat és felkerült a Libri Irodalmi Díj 10-es listájára is.
Pálos Hanna színész, a budapesti Katona József Színház tagja jelentős szerepek nagyszínpadi megformálása után most egy sokkal intimebb és személyesebb produkcióban látható.
JÁTSSZA Pálos Hanna
Nagybőgőn közreműködik: Csizmás András I Színpadra alkalmazta: Zsigó Anna, Pálos Hanna I Látvány: Keresztesova Veronika I Dramaturg: Zsigó Anna I Asszisztens: Dicső Dorka I Plakátfotó: Bartha Máté I
Producer: Orlai Tibor
Az Orlai Produkció előadása.
Az előadás hossza: 90 perc, szünet nélkül
Esőnap: augusztus 13. 20:30
Jegyár: 4500 Ft

Bertolt Brecht: ÁLLÍTSÁTOK MEG ARTURO UIT!
2024-08-14 20:30 - 22:10, 2024-08-15 20:30 - 22:10 | Városháza udvara, Fő tér, Szentendre, 2000, Magyarország
Bertolt Brecht:
ÁLLÍTSÁTOK MEG ARTURO UIT!
történelmi gengszterparádé
Fordította: Báthori Csaba
Arturo Ui kisstílű gengszter az 1930-as évek Amerikájában. A sajtó már nem a bűntényeiről, hanem az őt érintő gazdasági válságról ír. Ui azonban hamarosan terhelő információkra bukkan az eddig becsületességéről híres politikusról, Dogsborough-ról, aki engedett a kísértésnek, és belekeveredett a Karfiol Tröszttel folytatott kétes tárgyalásokba. Ui azzal fenyegetőzik, hogy leleplezi Dogsborough-t, ha a politikus nem támogatja őt. A gengszter és bandája korrupt védelmi rendszerré alakul, amelyen keresztül Ui hatalomra és tekintélyre tesz szert. Meggyőző politikussá akar válni, erőssége szónoki képességeiben és vizionárius személyiségében rejlik. Ahogy Ui kapzsisága és hatalomvágya növekszik, úgy válnak egyre brutálisabbá a célja eléréséhez használt eszközei. Chicagóban olyan sikeres, hogy magasabbra teszi a lécet, és a közeli Cicero városában akar terjeszkedni.
SZEREPOSZTÁS Arturo Ui, a gengszterek ura: Sebestyén Hunor I Kikiáltó, Színész, Narrátor: Trabalka Cecília I Ernesto Roma, Zöldséges: Szotyori József I Giuseppe Givola, virágkereskedő, Gengszter: Barabás Hunor I Emanuele Giri: Hunyadi István I Goodwill úr a városi közigazgatástól, Betty Dullfeet, Zöldséges, Gengszter: Tóth Tünde I Gaffles úr a városi közigazgatástól, Egy asszony, Ügyész, Gengszter, Zöldséges: Kocsis Anna I Dockdaisy, Inna, Gengszter, Zöldséges, Riporter: Ilyés Klaudia I OCasey, vizsgálóbiztos, A védő, Ignatius Dullfeet, Zöldséges: Dimény Levente I Az öreg Dogsborough, Zöldséges: ifj. Kovács Levente I Clark, Ted Ragg, a “Star” riportere, Fish, a vádlott, Emberke: Tőtős Ádám I Egyik üzletember, Gangster, Testőr, Zöldséges: Kiss Csaba I
Másik üzletember, Gangster, Zöldséges, A bíró: Nagy László Zsolt I Sheet, egy hajózási vállalat tulajdonosa, Bowl, a Sheet cégvezetője, Hook, zöldség-nagykereskedő, Roma embere, Egy Cicerói (aki inkább távozna): Kocsis Gyula I Orvos, Testőr, Riporter, Zöldséges: Törteli Nadin I Testőrök, banditák, zöldségesek, riporterek: Barkóczi Réka és Kerekes Dalma I
Díszlettervező: Golicza Előd I Jelmeztervező: Gábor Zsófi I Zene: Trabalka Cecília I A rendező munkatársa: Szekeres Blanka I Dramaturg: Takács Réka I Koreográfus: Barabás Hunor, Barkóczi Réka, Kerekes Dalma, Törteli Nadin I Haj és smink: Czégényi-Ghent Adrienn I Smink: Joó Emília I
Rendező: Balogh Attila
A Szigligeti Színház Nagyvárad és a Szentendrei Teátrum koprodukciója.
Az előadást 14 éven felülieknek ajánljuk.
Az előadás hossza: 100 perc, szünet nélkül
Esőnap: augusztus 16. 20:30
Jegyár: 4900 Ft

EGY DÍVA KALANDOZÁSAI
2024-08-17 20:30 - 22:00 | Városháza udvara, Fő tér, Szentendre, 2000, Magyarország
LESZ MA ESTE ELŐADÁS, AKÁR ESIK AKÁR FÚJ! JÓ IDŐ ESETÉN A VÁROSHÁZA UDVARON LESZ, ESŐ ESETÉN A VÁROSHÁZA DÍSZTERMÉBEN. VÁRJUK ÖNÖKET ESTE FÉL 9-RE!
EGY DÍVA KALANDOZÁSAI
Fischl Mónika koncertje – Purcelltől Fényes Szabolcsig
Különleges utazásra hívja közönségét Fischl Mónika: a szívének kedves mindkét zenés színházi műfaj, az opera és az operett tájaira.
Zenetörténeti korszakokat és stílusokat, valamint a Liszt-díjas primadonna diadalmas pályafutásának meghatározó állomásait és emlékezetes sikereit idézi fel az összeállítás. A kedvenc áriák és dalok sora Henry Purcelltől Fényes Szabolcsig fog ívelni, megannyi emblematikus opera- és operettslágert érintve. Hiszen Fischl Mónika, már zeneakadémiai tanulmányai idején meghitt ismeretségbe került számos barokk és romantikus operai szólammal, tapsolhattunk nagyszerű Júlia-, Violetta- és Melinda-alakításainak, minközben Ő a jelenkori operettjátszás első számú magyar primadonnája itthon és a nagyvilágban, a Maya és egy sor más címszerep hivatott megformálóját.
A koncerten az a Silló István kíséri a művésznőt zongorán, aki számtalan operett-előadáson volt már karmestere. László Ferenc kritikus-kultúrtörténész pedig (sok más sztori mellett), mesél a barokk operacsillagok szeszélyeiről és Honthy Hanna bombabiztos sikerérzékéről, hogy egy ponton azért természetesen az est főszereplőjét is könnyed pódiumbeszélgetésre invitálja.
A DÍVA Fischl Mónika I
Zongorán kísér: Silló István I Házigazda és beszélgetőtárs: László Ferenc
Az előadás hossza: 90 perc, szünet nélkül
Esőhelyszín: a Városháza díszterme
Jegyár: 4900 Ft

Adventures of a Diva

AMIKOR TALÁLKOZTAM BARISNYIKOVVAL
2024-08-18 20:30 - 21:50 | Városháza udvara, Fő tér, Szentendre, 2000, Magyarország
AMIKOR TALÁLKOZTAM BARISNYIKOVVAL
Tud szépen ülni? Keresztbe tudja tenni a lábát? Egyáltalán fel tud állni?
Mivel kezdi a napját? Milyen gondolatokkal kel ki az ágyból reggelente?
És milyen gondolatokkal fekszik le esténként?
Szeret táncolni?
Döbbenetes, hogy mennyi mindent el lehet mondani némán.
Tudja, mit jelent valóban szabadnak lenni?
Jöjjön el hozzám egy alkalomra és felejthetetlen pillanatokban lesz része! Mesélek magának a táncról, a művészetről, az életről. Na, jó, hagyjuk az életet. Inkább elmesélem, hogy mi történt, amikor találkoztam Barisnyikovval.
Marosán Henriett koreográfus, balettmester, Kolozsváron született, tanulmányait a bukaresti Állami Balettintézetben végezte. A Ceaușescu-rendszer elől menekülve települt át Magyarországra, ahol hamar a tánc- és színházművészet megkerülhetetlen alakjává vált. Az utóbbi években koreográfusként dolgozik és fiatalokat tanít.

MAROSÁN HENRIETT SZEREPÉBEN Csákányi Eszter I
közreműködik: Rozs Tamás I Alkotótársak: Bíró Bence, Bodor Johanna, Kálmán Eszter, Lovass Ágnes, Rozs Tamás I Munkatárs: Kolontáry Éva
A 6Szín előadása.
Az előadás az NKA támogatásával valósult meg.
Az előadás hossza: 80 perc, szünet nélkül
Esőnap: augusztus 19. 20:30
Jegyár: 5500 Ft

ESSZENCIA
2024-08-20 20:30 - 21:30 | Városháza udvara, Fő tér, Szentendre, 2000, Magyarország
ROSSZ IDŐ ESETÉN AZ ELŐADÁST A VÁROSHÁZA DÍSZTERMÉBEN TARTJUK MEG!
ESSZENCIA
a Feledi Project táncszínházi előadása
„Az élet a mi univerzumunk természetének esszenciális kifejezése.” (Jostein Gaarder) Az előadás környezetünk és lelkünk védelmére és megbecsülésére fókuszál. A táncosok alkotta csoport, közösség állandó formálódását, átrendeződését, épülését követhetjük nyomon.
Szeretnénk bemutatni a bartóki szellemiséget néhány jellegzetes népzenei gyűjtésen keresztül, különös tekintettel a zene és a tánc kapcsolatára. Az előadásban részben tradicionális, részben kísérletező megközelítés dominál, az Oláh Dezső Vibratone Quartet játszotta Bartók 15 parasztdal zenéjének ütőhangszerre, bőgőre és zongorára készített adaptációjában.
Új megközelítést adunk a közönségnek a modern jazz és tánc fúziójának megismerésére, olyan formában, melyben a kompozíciók Bartók népzenei gyűjtéseire reflektálnak.
Ehhez a közös utazáshoz „Bartók Béla 15 parasztdal” című művének megalkotásához gyűjtött népdal kincsét használjuk, olyan dalokkal, mint a Megkötöm lovamat, Kit virágot rózsám adott és Aj, meg kell a búzának érni vagy a Kék nefelejcs ráhajlott a vállamra. Tisztelgés a 20. század meghatározó zenei nagysága, Bartók Béla előtt.
TÁNCMŰVÉSZEK Bakonyi Jusztina I Frank Flóra I Nagy Csaba Mátyás I Julien Klopfenstein I Gyugos Dominik I Próza, ének: Náray Erika I
Zene: Oláh Dezső Vibratone Quartet – Oláh Dezső zongora I Oláh Péter bőgő I Pecek Lakatos András dob I Szaniszló Richárd vibrafon I
Látvány-jelmez: Henez Mariann, Matisz Gábor, Feledi János I Fénytervező: Hepkó Miklós I
Rendező-koreográfus: Feledi János, Harangozó Gyula-díjas
Az előadás hossza: 50 perc, szünet nélkül
Esőhelyszín: a Városháza díszterme
Az előadás ingyenes, de regisztráció szükséges hozzá 0 Ft-os jegy váltásával, a szentendreiteatrum.jegy.hu oldalon.
https://www.youtube.com/watch?v=FnAH6owCdsM&t=1s

Dante: PURGATÓRIUM - PARADICSOM
2024-08-21 20:30 - 21:50 | Városháza udvara, Fő tér, Szentendre, 2000, Magyarország
Dante: PURGATÓRIUM – PARADICSOM
előadja: Gyabronka József
fordította: Nádasdy Ádám
A Pokol után Dante a Purgatórium hegyén a Paradicsom felé folytatja útját, és miközben végigjárja a túlvilági tájakat – meg persze a lélek útvesztőit –, nemcsak a világot, a világ szerkezetét ismeri meg egyre jobban, hanem önmagát is. A Pokol-béli utazásnál talán kevésbé kalandos, de nem kevésbé drámai a Purgatórium és a Paradicsom sem: Dante és Beatrice, az egymásra régen váró szerelmesek találkozása nem várt fordulatot tartogat. Dante újra meg újra felteszi a létezés alapkérdéseit, és egyre szebben, egyre összetettebben fogalmazódnak meg rájuk a válaszok.
A szentendrei Városháza udvarán a nyári este és Nádasdy Ádám fordításában elhangzó, gyönyörű és eleven dantei szöveg a főszereplők.
ELŐADJA Gyabronka József
Az előadás szövegét összeállította: Török Tamara
Az Orlai Produkció, a Katona József Színház és a Dante Hajnalban Projekt közös előadása.
Az előadás hossza: 80 perc, szünet nélkül
Esőhelyszín: a Városháza díszterme
Jegyár: 4500 Ft

FRONTÁTVONULÁS
2024-08-22 20:30 - 21:45 | Városháza udvara, Fő tér, Szentendre, 2000, Magyarország
FRONTÁTVONULÁS
a Színház- és Filmművészeti Egyetem végzős zenés színművész osztálya bemutatja Cseh Tamás és Bereményi Géza Frontátvonulás című előadását
Ecsédi rohangál az utcán, zaklatja Budapest lakosait, ugyanis a barátját keresi, a barátját Vizit, aki ott hagyta őt egy lakásban aludva két liter kávélikőr után, mert Vizinek megvilágosodása támad, és el akar innen menni, máshová, valahová, bárhová, cselekedni akar amíg képes rá, a Keleti pályaudvarra szalad, csak hogy innen nem lehet elmenni, az emberek itt ragadtak valahogy, innen nem mennek és ide nem érkeznek vonatok.
SZEREPOSZTÁS Ecsédi, id. Vizi, Tisztességes ember: Kerek Dávid I Vizi: Liber Ágoston I Sas elvtárs, Pénztárosnő: Fülöp Kristóf I Halmos, Hurkos ember: Turi Péter I Dizőz, Fura alak: Sas Zoltán I Narrátor, Világ mamikája: Vatamány Atanáz I Jelmez: Varga-Járó Sára I Zenei vezető: Fülöp Kristóf I
Rendező: Krasznai Vilmos
Az előadás hossza: 75 perc, szünet nélkül
Esőhelyszín: a Városháza díszterme
Jegyár: 3900 Ft
Trailer az előadásról.

S.Ö.R.
2024-08-23 20:00 - 22:10 | Városháza udvara, Fő tér, Szentendre, 2000, Magyarország
S.Ö.R.
Shakespeare Összes műve Rövidítve
3 évtized – több mint 600 előadás – 12 Jászai-díj jelölés – 43 orvosi beavatkozás (1 sikeres) – 17 jegyszedő nyugdíjazás – 2 színház bezárás.
Shakespeare összes művei 2 óra alatt! Rekordkísérlet több mint 3 évtizede töretlen sikertelenséggel! Az előadás nem csak nyomokban tartalmaz kötelező tananyagot. Színház az egész, és színész benne minden.

Aki szereti Shakespeare műveit, s ellenállhatatlan vágyat érez arra, hogy valamennyit megismerje, ám úgy ítéli meg, hogy élete hátralévő része valószínűleg nem lesz elegendő ehhez, cseppet se búslakodjon. Bízza rekeszizmai működtetését a „NEM KOMPLETT SHAKESPEARE MŰVEK”-re, akik a nehéz körülmények ellenére (a nézők állandóan közbenevetnek), derekasan végrehajtják a már-már reménytelennek tűnő feladatot: bemutatják a „Komplett Shakespeare”-t.
CSAK FŐBB SZEREPEKBEN Gáspár András I Kálid Artúr I Kálloy Molnár Péter
A 6Szín előadása.
Az előadás hossza: 130 perc, szünet nélkül
Esőhelyszín: a Városháza díszterme
Jegyár: 5900 Ft

Adorján Beáta: LOFT
2024-08-24 20:30 - 21:50 | Városháza udvara, Fő tér, Szentendre, 2000, Magyarország
Adorján Beáta:
LOFT
egyfelvonásos kortárs komédia
Három barátnő története. Szerelmekkel, válással, árulásokkal teli szenvedélyes szövetség.
Három különböző sors, világlátás, de mindegyik fő mozgatórugója a vágy, az összetartozás, a szeretet.
A szereplők humora, öniróniája, vagy annak hiánya sok mulatságos szituációba sodorja őket.
Mi van, ha egyik barátnő elszereti a másik férjét, pedig csak segíteni akart… Vagy mégsem?
A titkok és feszültségek meddig feszítik a húrt? Vajon tisztázódnak a félreértések?
Ez az előadás tehát csakis szeretnivaló nőkről szól… Ja, és folyamatosan a szeretnivaló férfiakról.
SZEREPOSZTÁS Léna: Auksz Éva I Emma: Sajgál Erika I Kata: Trokán Anna I
Rendező: Naszlady Éva
A Vidor Fesztivál Zsűri-különdíjas előadása.
Az előadás hossza: 80 perc
Esőnap: augusztus 25. 20:30
Jegyár: 5500 Ft

Karinthy Ferenc: DUNAKANYAR
2024-10-08 19:30 - 20:50 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
keserédes komédia, egy részben
Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást, a Nosztalgia Kávéházban.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita I
Rendező: Szinetár Miklós
A Szentendrei Teátrum produkciója.
Az előadás hossza: 80 perc, szünet nélkül
Jegyár: 6500 Ft
Trailer az előadásról.

A feleség negyvennél kezdődik - házasságjavító komédia
2024-10-18 19:00 - 22:00 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
OKT. 18. péntek 19h Szentendre Hamvas Béla Pest Megyei Könyvtár színházterme

A FELESÉG NEGYVENNÉL KEZDŐDIKházasságjavító komédia

írta: Arne Sultan – Earl Barett – Ray CooneyFordította: Beleznay Endre
George Harper: BELEZNAY ENDRELinda Harper: PIKALI GERDARoger Dixon: NÉMETH KRISTÓFBetty Dixon: GREGOR BERNADETTBernard Harper: SZŰCS SÁNDORLeonard Harper: NÁRAY-KOVÁCS ZSOMBOR

Díszlet és jelmeztervező: Csík GyörgyAsszisztens/súgó: Juhász AndreaRendező: NÉMETH KRISTÓF és BELEZNAY ENDREProducer: NÉMETH KRISTÓF

Linda unja 17 éves házasságát, angol kertvárosi életét, a negyedik x közeledtét, de főleg a férjét, George-ot. Erről azonban a férfi nem akar tudomást venni, neki minden úgy jó, ahogy van. De amikor George elalszik szeretkezés közben, Lindának végképp elege lesz: úgy érzi, joga van még minőségi érzékiséghez, figyelemhez, szerelmemhez, élethez. Válni akar.Kamasz fiuk becsajozik, a szenilis nagypapa katonatörténeteket darál, a legjobb barátok elképesztő tanácsokat adnak, és a felfordulás közepén ott áll szegény George. Aki – némi rásegítéssel a bárszekrényből -, veszélyes útra lép: elhatározza, hogy megfiatalítja a házasságát. Mesterien megírt brit komédia az 1980-as évek világával, igazi sztárszereposztásban! A Fórum Színház legújabb vígjátéka rólunk mesél, kacagtató helyzetekkel és imádni való karakterekkel.

Az előadás hossza 180 perc, 1 szünettel.Az előadást 14 éven felüliek számára ajánljuk!A változtatás jogát fenntartjuk.Az előadás a Szentendrei Teátrum koprodukciójával jött létre.Az előadást a Kulturális és Innovációs Minisztérium támogatja.A szerzők engedélyét a Concorde Theatricals (USA) és a Hofra Kft. közvetítette. hofra.hu

PALI - Maléter Pálné életmonológja egy hétköznapi hős emlékére
2024-10-23 19:00 - 20:10 | Hamvas Béla Pest Megyei Könyvtár színházterem, Pátriárka utca 7., Szentendre, Pest, 2000, Magyarország
Az előadás ingyenes, de regisztráció szükséges hozzá 0 Ft-os jegy váltásával, a szentendreiteatrum.jegy.hu oldalon.
PALIMaléter Pálné életmonológja egy hétköznapi hős emlékére
Maléter Pálné szül. Gyenes Judith: Szamosi ZsófiaDramaturg: Garai Judit, Hárs Anna, Merényi AnnaRendező: Lengyel Anna
A Pali című előadás egy valós személy, Gyenes Judith (1934-2019) története, aki az ’56-os részvételéért elfogott, majd kivégzett Maléter Pál felesége volt. A szerelmüket, a házasságkötésüket, majd a férj a forradalmi eseményekben való részvételét és a kivégzéséhez vezető útját meséli el. A monodráma forrásául a Gyenes Judith-tal készült 12 órányi interjúanyag szolgált, amely egyszer szívszorító, máskor humoros módon adja át az asszony élményeit. A történet- és történelemmesélése sokkal inkább a szubjektív benyomásokból, hangulatokból álló érzelemfolyamként fogható fel. Az előadás egyetlen szereplője a Jászai Mari-díjas, a 2017-ben Oscar-díjat nyert Mindenki és a Cannes-ban díjazott Egy nap című filmből is ismert Szamosi Zsófia.
A darab 2020-ban elnyerte a Legjobb Monodráma Díját az évente megrendezett MOSTfeszten (Monodráma és Stúdiószínházi Fesztivál), majd több helyen szerepelt sikerrel külföldön, 2021-ben a Berlini CHB (Collegium Hungaricum Berlin), 2022-ben pedig a párizsi, londoni és helsinki Liszt Intézetek meghívásának tett eleget. „56 – nekem ez máig is a csoda. Ami az életemben a csúcs volt, az emberhez méltó. Furcsa, hogy ezt így mondom, hiszen akkor én nagyot vesztettem, a legnagyobbat, amit ember veszíthet. Én akkor mindent elvesztettem! Mégis úgy gondolok vissza rá, hogy gyönyörű volt.” Gyenes Judith
Az előadás ingyenes, de regisztráció szükséges hozzá 0 Ft-os jegy váltásával, a szentendreiteatrum.jegy.hu oldalon.
Az előadás hossza: 70 perc, szünet nélkül

Stéger Ferenc és az opera világa - tárlatvezetés és koncert
2024-10-25 17:00 - 20:00 | Városháza díszterem, Városház tér 3., Szentendre, Pest, 2000, Magyarország
17:00 TÁRLATVEZETÉS a Ferenczy Múzeumban (Kossuth Lajos u. 5.)
Dr. Fábián Laura történésszel, a kiállítás kurátorával.
A Ferenczy Múzeumi Centrum hiánypótló időszaki kiállítást rendezett a szentendrei származású világhírű tenorénekes születésének 200. évfordulójára. A tárlat az egykor ünnepelt énekes hagyatékából válogat, személyes tárgyai mellett zenetörténeti dokumentumok és ritkaságok is láthatók.
A tárlatvezetés a koncertre megváltott jeggyel díjmentesen látogatható.
18:30 KONCERT a Városháza dísztermében (Városház tér 1-3.)
Ezen az estén László Ferenc kritikus, kultúrtörténész mesél Stéger Ferenc Nemzeti Színházban eltöltött, nagy időszakáról, nemzetközi karrierjéről és a törzsrepertoárját alkotó olasz, francia operairodalomról, valamint Erkel Ferenchez fűződő viszonyáról.
Verdi, Donizetti, Puccini, Erkel legnagyobb operaáriáit és duettjeit a Magyar Állami Operaház magánénekesei adják elő zongorakísérettel:
Kriszta Kinga szoprán
Horváth István tenor
Oberfrank Péter zongora
A Szentendrei Teátrum és a Ferenczy Múzeumi Centrum közös programja.
Az előadás hossza: 90 perc, szünet nélkül
Jegyár: 2800 Ft

Spiró György: SZAPPANOPERA
2024-10-27 19:00 - 20:30 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
SPIRÓ GYÖRGY: SZAPPANOPERA

Rendező/producer: NÉMETH KRISTÓF

Nő – JÁRÓ ZSUZSAFérfi – KENDERES CSABASzomszéd – FARAGÓ ANDRÁSLány – KISS ANNA LAURAAnya – DÁNIEL VALIFiú – NÁRAY-KOVÁCS ZSOMBOR

„Én magának zsidó vagyok?”
Budapesten vagyunk, a 2000-es évek elején. Kárpótlási ügynök csönget be egy nőhöz. A nő közli vele, hogy a családjától semmit nem vettek el, nincs miért kárpótolni őket.
„Én a zsidó kárpótlás miatt jöttem” – válaszolja erre a Férfi, mert a cégének van egy listája azokról, akiket veszteség ért a Holokauszt alatt. Nem anyagi, hanem emberi veszteség.

„Én magyar állampolgárnak születtem, nekem vallásom nem volt soha, a lánykori nevem magyar, a volt férjem neve magyar, a gyerekeim magyarok, az unokáim is magyarok lesznek feltehetőleg… (…) Ha nem is maga, de a lista készítői mégis úgy gondolják, én zsidó vagyok… Milyen alapon? És erről gondolnak is valamit, nem? Mi az, hogy zsidó?” – kérdezi a Nő.Habár remekmű, nem véletlen, hogy eddig csupán kétszer mutatták be. Zavarba hozza a nézőt, mert olyan tabukat tör meg, melyekről még baráti társaságban is csak óvatosan merünk beszélni. Ha egyáltalán merünk.

Mert a mű valós és vélt érzékenységeket sérthet: szókimondó, de nem didaktikus. Senki nem tud mit kezdeni, ezzel az 1998-ban megjelent színdarabbal. Mi az, hogy zsidó? Mi az, hogy zsidó Magyarországon? Auschwitzot meg lehet pénzben váltani?
A darab olyan kérdésekkel szembesít minket, melyeket eddig még senki nem tett fel ilyen nyíltan és pontosan ebben az országban.Pedig a megbeszéletlen tragédia nemzedékek életérzését határozta meg a múltban, és határozza meg a jelenben.Akár zsidó valaki, akár nem.

Mondhatjuk transzgenerációs traumának, de nevezhetjük mély, szülőről-gyerekre öröklődő fájdalomnak és félelemnek is. Egy férfi és egy nő beszélget egy előszobában, szereplők jönnek-mennek, zajlik az élet, s közben a szemünk előtt elvonul Magyarország XX. százada. Idén van a magyarországi Holokauszt 80. évfordulója. A Szappanopera olyan kérdéseket tesz fel nekünk, melyekkel ideje szembenéznünk.

Az előadás a Szentendrei Teátrum koprodukciójával jött létre.Az előadást a Kulturális és Innovációs Minisztérium támogatja.

Az előadás hossza: kb. 90 perc, egy részben

Jegyár: 7900 Ft

ELMARAD! Karinthy Ferenc: Dunakanyar
2024-11-19 19:30 - 20:50 | Hamvas Béla Pest Megyei Könyvtár Szinházterme, Pátriarka u. 7., Szentendre, Pest, 2000, Magyarország
Sajnálattal tájékoztatjuk kedves nézőinket, hogy a Szentendrei Teátrum november 19-ére hirdetett, Dunakanyar előadása betegség miatt elmarad.
A megváltott jegyek a december 30-án, 19:30-kor kezdődő Dunakanyar előadásra érvényesek.
Azon nézőink, akik online vásárolt jegyeiket vissza kívánják váltani, az Interticket Kft.-től bejövő emailben válasszák a visszaváltás opciót, és a jegy árát automatikusan visszakapják.
A személyesen megvett jegyek visszaváltására a vásárlás helyén van lehetőség, november 26-ig.
Megértésüket ezúton is köszönjük és várjuk Önöket december 30-án!

Karinthy Ferenc
DUNAKANYAR
keserédes komédia, egy részben
Egy presszóba, zárás előtt, betér egy magányos férfi egy feketére. A kávéfőzőnő vonakodva bár, de kiszolgálja. Beszélgetni kezdenek, aztán flörtölni…
Lehet-e egyszeriben közünk egy ismeretlenhez egy véletlen találkozás során? Karinthy Ferenc figuráit a magány űzi, bátortalan, vagy éppen meghökkentő lépéseket tesznek egymás felé. 1971-ben Szinetár Miklós rendezésében forgattak tévéjátékot Karinthy egyfelvonásosából Hámori Ildikóval és Sztankay Istvánnal, 1981-ben pedig Szentendrén láthatta a közönség a legendás előadást, a Nosztalgia Kávéházban.
A Szentendrei Teátrum 2021-ben, szintén a városhoz és a Dunakanyarhoz sok szállal kötődő Szinetár Miklóst kérte fel, hogy állítsa színre a népszerű művet, Szinetár Dórával és Makranczi Zalánnal a két szerepben.
Az előadás nemcsak Szentendrén megy a bemutató óta hatalmas sikerrel, hanem a vendégjátékokon is.
SZEREPOSZTÁS Kávéfőzőnő: Szinetár Dóra I Vendég: Makranczi Zalán
Díszlet: Fazekas Gyula I Jelmez: Velich Rita
Rendező: Szinetár Miklós
A Szentendrei Teátrum produkciója.
Az előadás hossza: 80 perc, szünet nélkül
Jegyár: 6500 Ft
Az előadás első trailere.
Az előadás új trailere:

Kaddis - az Emlékezők Imája
2024-11-22 19:30 - 21:00 | Városháza díszterme, Városház tér 3., Szentendre, Pest, 2000, Magyarország
A kaddis az egyik legszentebb zsidó ima, amelyet a gyászolók 11 hónapon keresztül mondanak elhunyt szeretteikért. Az imamondás előadásmódja és egyben sajátos zeneisége is tetten érhető Kertész Imre Kaddis a meg nem született gyermekért című regényében, amely nemcsak Magyarországon vált sikeressé, hanem német nyelvterületen is megalapozta az író hírnevét. A mű időbeli és gondolati előzményének tekinthető Sorstalansághoz és A kudarchoz hasonlóan a szerző ismét egy holokauszt-túlélőt állít a középpontba. Az általa elmondott kaddis nemcsak meg nem született gyermekéhez, hanem Auschwitz összes áldozatához szól. A mű a haláltáborban átélt borzalmakkal való szembenézés új perspektíváját nyújtja: főhőse, egy B. nevű író-műfordító, költői monológja során a gyermekvállalás elutasításától a holokausztot lehetővé tevő elnyomó rend elutasításáig jut el. A regény mégis életigenlést közvetít, s a „totális esztelenség”-en való felülemelkedés egyetlen lehetséges formájaként a művészetet jelöli meg.
A Kertész Imre művéből most elkészült KADDIS az Emlékezők Imája című adaptáció egy sokrétű, bensőséges előadás. Az emlékezés, a gyász és egyben az élni akarás megrendítő narratívája. Az ima zenében és prózában felváltva, majd egymásba fonódva szólal meg egy férfi és egy nő tolmácsolásában. A darab zenei anyaga hegedűn, brácsán, klarinéton, harmonikán és cimbalmon szólal meg. A produkcióban Bach, Ravel, Bartók, Schönberg, Sztravinszkij művei, és autentikus zsidó zenék oldódnak fel a sajátos zeneiségű Kertész-szövegben.
A magyarországi holokauszt 80. évfordulóján létrejött előadás szövegkönyvét Ugron Zsolna József Attila-díjas író, a Kertész Imre Intézet művészeti igazgatója dramatizálta, Kertész Imre eredeti műve alapján.
A produkcióban elhangzó komolyzenei művek részleteit Kelemen Barnabás, Kokas Katalin, Eredics Dávid, Eredics Salamon és Lukács Miklós állították össze és adják elő. A prózai szövegek Kelemen Hanna és Szabó Sebestyén László́ előadásában hallhatóak majd.
A másfél órás produkció a Közép- és Kelet-európai Történelem és Társadalom Kutatásáért Alapítvány (KKETTK Alapítvány) felkérésére a Fesztivál Akadémia Budapest és a Kertész Imre Intézet együttműködésében valósul meg. A színpadi mű ötletét Schmidt Mária történészprofesszor, a KKETTK Alapítvány főigazgatója adta.
Dramaturg: Ugron Zsolna
Zenei összeállítás, zenei fellépők: Kokas Katalin I Kelemen Barnabás I Eredics Dávid I Eredics Salamon I Lukács Miklós
Szereplők: Kelemen Hanna I Szabó Sebestyén László
Az előadás hossza: 90 perc, szünet nélkül
Az előadás ingyenes, de regisztrációhoz kötött, amit 0 Ft-os jegy váltásával tudnak megtenni a szentendreiteatrum.jegy.hu oldalon.

Kokas Katalin és Kelemen Barnabás

Lukács Miklós

Eredics Dávid

Eredics Salamon

Kelemen Hanna

Szabó Sebestyén László
